నవమి

చంద్రమానం ప్రకారం పక్షము రోజులలో తొమ్మిదవ తిథి నవమి. అది దేవత - దుర్గా దేవి. 

చంద్రమానం ప్రకారం ప్రతినెలలో రెండు నవములు ఉంటాయి .

అమావాస్య తరువాత  శుక్ల పక్షం నవమి .

పౌర్ణమి తరువాత కృష్ణ పక్షం నవమి  .

నవమి నిర్ణయం
ధర్మ సింధునవమీ నిర్ణయం, ధర్మ సింధు, భాగవతుల సుబ్రహ్మణ్యం, నవరత్న బుక్ హౌస్, విజయవాడ, 2009, పేజీ: 53. ప్రకారం సకల వ్రతాలకు, పండుగలకు అష్టమీయుక్తమైన నవమినే గ్రహించాలి. 

పండుగలు
 చైత్ర శుద్ధ నవమి - శ్రీరామనవమి.
 సీతానవమి లేదా జానకి నవమి :శ్రీరామచంద్రుడి ధర్మపత్ని సీతాదేవి జననాన్ని సూచికగా జరుపుకునే పండుగ . వైశాఖ మాసం లో శుక్ల పక్షం నవమి నాడు జరుపుకునే ఈ పండుగ భారతదేశం లోనే కాకుండా నేపాల్ లో విశేషంగా జరుపుతారు.  
 శ్రీకృష్ణ నందోత్సవం: శ్రీకృష్ణ జన్మాష్టమి పండుగ మరుసటి రోజు భాద్రపద కృష్ణ నవమి నాడు నందోత్సవం జరుపుకుంటారు.  శ్రీకృష్ణుడి పెంపుడు తండ్రి అయిన నంద వేడుకల జ్ఞాపకార్థం దీనిని భక్తులు ఆనందోత్సవాలతో జరుపుకుంటారు. 
 దసరా ఆశ్వయుజ శుక్ల నవమి రోజు దుర్గామాతను మహిషాసురమర్దినిగా అలంకరిస్తారు. నైవేద్యంగా రవ్వతో చక్రపొంగలి, చక్కర పొంగల్ సమర్పిస్తారు.అపరాజితా దేవిగా పిలవబడే అమ్మవారు ఆరోజు భక్తులచే విశేషమైన పూజలందుకుంటారు. 
 అక్షయ నవమి: కార్తీక మాసంలో వచ్చే శుక్ల నవమి అరుదెంచే వేడుక. ఈ రోజు ఉసిరిని పూజించడం,నాటడం మంచిది.
 స్వామినారాయణ జయంతి 
 శ్రీ గురురాఘవేంద్రస్వామి జయంతి:  శ్రీ గురు రాఘవేంద్ర స్వామి 1595 లో ఫాల్గుణ మాసం శుక్ల నవమి నాడు,చంద్రుడు మృగశీర్ష నక్షత్రంలో ఉన్నప్పుడు తమిళనాడులోని చిదంబరం సమీపంలోని భువనగిరిలో జన్మించిన సందర్భంగా ప్రతి యేటా ఫాల్గుణ మాసం శుక్ల నవమి నాడు రాఘవేంద్ర స్వామి జన్మదిన వేడుకలు విశేషంగా నిర్వహిస్తారు.  
మూలాలు

వర్గం:తిథులు

వర్గం:హిందూ ఆచారాలు
వర్గం:పంచాంగం
వర్గం:హిందూ పండుగలు